**Ricardo Rogério de Brito** (født 22. november 1961 i Lavras), kjent som **Alemão**, er en brasiliansk tidligere fotballspiller. Tilnavnet hans Alemão betyr tysk på portugisisk og viser til hans blonde hårfarge.

Alemão startet karrieren hos Fabril, et lag fra hans hjemby Lavras i delstaten Minas Gerais. Karrieren skjøt fart etter overgangen til topplaget Botafogo i 1981. Han etablerte seg på laget i rollen som defensiv midtbanespiller, og i 1985 ble han utnevnt på årets lag i brasiliansk seriefotball.

I 1986 var han del av det brasilianske landslaget som røk ut av VM mot Frankrike på straffesparkkonkurranse i kvartfinalene.

I 1987 ble han kjøpt av Atlético Madrid. I 1986/87-sesongen fikk han med seg fire seriekamper for Atlético. 1987/88-sesongen var hans eneste hele sesong for klubben. Han spilte da 31 seriekamper og ble kåret til ligaens beste utenlandske spiller av magasinet *Don Balón*. En krangel med klubbpresident Jesús Gil førte til at Alemão forlot klubben i 1988 til fordel for Napoli, hvor han ble lagkamerat med Diego Maradona og landslagskollega Careca. I løpet av sine fire sesonger hos Napoli ble han seriemester i 1990 og vant UEFA Cupen i 1989, hvor han bidro med et av lagets fem mål i finaleseieren over Stuttgart.

I 1989 var han del av det brasilianske landslaget som vant Copa América. Da Brasil røk ut av VM i 1990 i åttendedelsfinalen etter et ettmålstap for Argentina, opplevde Alemão at mange utpekte ham til syndebukk for Claudio Caniggias seiersmål. Kritikerne anklaget Alemão for å ha latt seg for enkelt passere av klubbkamerat Maradona i trekket i forkant av Caniggias mål. Tapet for Argentina ble Alemãos siste kamp for landslaget.

Alemão forlot Napoli i 1992. De to påfølgende sesongene spilte han for Atalanta. Den siste sesongen endte med nedrykk til Serie B.

I en alder av 33 år vendte Alemão i 1994 hjem til brasiliansk seriefotball, der han spilte to sesonger for São Paulo, før han trappet ned med én siste sesong hos Volta Redonda i 1996.

Referanser
----------

1. ↑   Argentine Soccer Database, oppført som ALEMAO ricardo rogerio de brito, BDFA player ID 63011[Hentet fra Wikidata]
2. ↑   transfermarkt.com, Transfermarkt spiller-ID 117634, besøkt 9. oktober 2017[Hentet fra Wikidata]

Eksterne lenker
---------------

* (de) Alemão – Munzinger Sportsarchiv Rediger på Wikidata

* (en) Alemão – Transfermarkt Rediger på Wikidata

* (en) Alemão – Transfermarkt (manager) Rediger på Wikidata

* (en) Alemão – national-football-teams.com Rediger på Wikidata

* (en) Alemão – FootballDatabase.eu Rediger på Wikidata

* (en) Alemão – Sambafoot Rediger på Wikidata
* BDFutbol

| * v
* d
* r
Brasils tropp – VM i fotball 1986 |
| --- |
| 
* 1 Carlos
* 2 Édson
* 3 Oscar
* 4 Edinho (k)
* 5 Falcão
* 6 Júnior
* 7 Müller
* 8 Casagrande
* 9 Careca
* 10 Zico
* 11 Edivaldo
* 12 Paulo Vitor
* 13 Josimar
* 14 Júlio César
* 15 Alemão
* 16 Mauro Galvão
* 17 Branco
* 18 Sócrates
* 19 Elzo
* 20 Silas
* 21 Valdo
* 22 Leão
* Landslagstrener: Telê Santana

 | Flagget til Brasil |

| * v
* d
* r
Brasils tropp – VM i fotball 1990 |
| --- |
| 
* 1 Taffarel
* 2 Jorginho
* 3 Ricardo Gomes (k)
* 4 Dunga
* 5 Alemão
* 6 Branco
* 7 Bismarck
* 8 Valdo
* 9 Careca
* 10 Silas
* 11 Romário
* 12 Acácio
* 13 Mozer
* 14 Aldair
* 15 Müller
* 16 Bebeto
* 17 Renato Gaúcho
* 18 Mazinho
* 19 Ricardo Rocha
* 20 Tita
* 21 Mauro Galvão
* 22 Zé Carlos
* Landslagstrener: Lazaroni

 | Flagget til Brasil |

|  |  |
| --- | --- |
| Oppslagsverk/autoritetsdata | Munzinger (sport)
 |